CELEX: 32009R1293
Language: lv
Date: 2009-12-23 00:00:00
Title: Komisijas Regula (ES) Nr. 1293/2009 ( 2009. gada 23. decembris), ar kuru attiecībā uz 32. starptautisko grāmatvedības standartu (SGS) groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

24.12.2009   
            
            
               LV
            
            
               Eiropas Savienības Oficiālais Vēstnesis
            
            
               L 347/23
            
         
      KOMISIJAS REGULA (ES) Nr. 1293/2009
   (2009. gada 23. decembris),
   ar kuru attiecībā uz 32. starptautisko grāmatvedības standartu (SGS) groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
            
         
               (2)
            
            
               Starptautisko grāmatvedības standartu padome (IASB) 2009. gada 8. oktobrī publicēja grozījumus 32. starptautiskajam grāmatvedības standartam (SGS) “Finanšu instrumenti: informācijas sniegšana – Tiesību emisiju klasifikācija”, turpmāk “SGS Nr. 32 grozījums”. Šis SGS Nr. 32 grozījums precizē to, kā grāmatojamas konkrētas tiesības, ja emitēto instrumentu valūta nav emitētāja funkcionālā valūta. Ja šādi emitēti instrumenti tiek piedāvāti emitētāja esošajiem akcionāriem par fiksētu naudas summu proporcionāli to daļām, tie klasificējami kā pašu kapitāls pat tad, ja to atsauces cena ir noteikta valūtā, kas nav emitētāja funkcionālā valūta.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka grozījumi SGS Nr. 32 atbilst Regulas (EK) Nr. 1606/2002 3. panta 2. punktā paredzētajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (3), Grāmatvedības standartu pārskata grupa izskatīja EFRAG atzinumu par apstiprināšanu un Komisijai ziņoja, ka tas ir pamatots un objektīvs.
            
         
               (4)
            
            
               Tādēļ būtu jāizdara attiecīgi grozījumi Regulā (EK) Nr. 1126/2008.
            
         
               (5)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumā Starptautisko grāmatvedības standartu (SGS) Nr. 32 Finanšu instrumenti: informācijas sniegšana groza, kā norādīts šīs regulas pielikumā.
   2. pants
   Katrs uzņēmums piemēro grozījumus SGS Nr. 32 atbilstoši šīs regulas pielikumam vēlākais no dienas, kurā sākas tā pirmais finanšu gads pēc 2010. gada 31. janvāra.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 23. decembrī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      PIELIKUMS
      
         STARPTAUTISKIE GRĀMATVEDĪBAS STANDARTI
      
      
                  SGS Nr. 32
               
               
                  Grozījumi SGS Nr. 32 Finanšu instrumenti: informācijas sniegšana
                  
               
            
         “Pavairošana atļauta Eiropas Ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org”
      
      TIESĪBU EMISIJU KLASIFIKĀCIJA
      
         Grozījums 32. SGS
      
      
         
            Finanšu instrumenti: informācijas sniegšana
         
      
      Grozīts 11. un 16. punkts. Pievienots 97.E punkts.
      DEFINĪCIJAS (SK. ARĪ AG3. – AG23. PUNKTU)
      
                  
                     11.
                  
               
               
                  Šajā standartā lietoto terminu nozīme ir šāda:
                  
                     …
                  
                  
                     
                        Finanšu saistības ir saistības, kas ir:
                  
                  
                              
                                 a)
                              
                           
                           
                              
                                 …;
                              
                           
                        
                              
                                 b)
                              
                           
                           
                              
                                 līgums, par kuru norēķināsies vai var norēķināties ar paša uzņēmuma pašu kapitāla instrumentiem un kas ir:
                              
                              
                                          
                                             i)
                                          
                                       
                                       
                                          
                                             neatvasināts un par kuru uzņēmumam ir vai var būt pienākums piegādāt mainīgu skaitu paša uzņēmuma pašu kapitāla instrumentu; vai
                                          
                                       
                                    
                                          
                                             ii)
                                          
                                       
                                       
                                          
                                             atvasināts un par kuru norēķināsies vai var norēķināties citādi, nekā apmainot fiksētu naudas vai cita finanšu aktīva summu pret fiksētu skaitu paša uzņēmuma pašu kapitāla instrumentu. Šim nolūkam tiesības, opcijas vai garantijas, kas ļauj iegādāties noteiktu skaitu uzņēmuma pašu kapitāla instrumentu par noteiktu summu jebkurā valūtā, ir pašu kapitāla instrumenti, ja uzņēmums piedāvā tiesības, opcijas vai garantijas proporcionāli visiem esošajiem vienas klases neatvasināto pašu kapitāla instrumentu īpašniekiem. Turklāt šim nolūkam uzņēmuma pašu kapitāla instrumenti …
                                          
                                       
                                    
                        
            INFORMĀCIJAS SNIEGŠANA
      
         Saistības un pašu kapitāls (skat. arī AG13. – AG14.J un AG25. – AG29.A punktu)
      
      
                  16.
               
               
                  Ja emitents piemēro 11. punktā minētās definīcijas, lai noteiktu vai finanšu instruments ir pašu kapitāla instruments, nevis finanšu saistības, instruments ir pašu kapitāla instruments tikai tad, ja tas atbilst abiem tālāk izklāstītiem a) un b) nosacījumiem.
                  
                              a)
                           
                           
                              …;
                           
                        
                              b)
                           
                           
                              ja par instrumentu norēķināsies vai var norēķināties ar paša emitenta pašu kapitāla instrumentiem, tas ir:
                              
                                          i)
                                       
                                       
                                          neatvasināts, un tas neietver emitentam līgumā noteiktu pienākumu piegādāt mainīgu skaitu paša uzņēmuma pašu kapitāla instrumentu; vai
                                       
                                    
                                          ii)
                                       
                                       
                                          atvasināts, un par to norēķināsies tikai emitents, apmainot fiksētu naudas vai cita finanšu aktīva summu pret fiksētu skaitu paša emitenta pašu kapitāla instrumentu. Šim nolūkam tiesības, opcijas vai garantijas, kas ļauj iegādāties noteiktu skaitu uzņēmuma pašu kapitāla instrumentu par noteiktu summu jebkurā valūtā, ir pašu kapitāla instrumenti, ja uzņēmums piedāvā tiesības, opcijas vai garantijas proporcionāli visiem esošajiem vienas klases neatvasināto pašu kapitāla instrumentu īpašniekiem. Turklāt šim nolūkam paša emitenta pašu kapitāla instrumenti neietver instrumentus, kam ir visas 16.A un 16.B punktā vai 16.C un 16.D punktā minētās pazīmes un kas atbilst šo punktu nosacījumiem, vai instrumentus, kas ir līgumi paša emitenta pašu kapitāla instrumentu saņemšanai vai nodošanai nākotnē.
                                       
                                    
                        Līgumā noteikts pienākums …
               
            SPĒKĀ STĀŠANĀS DATUMS UN PĀREJAS PERIODS
      
                  97.E
               
               
                  Ar 2009. gada oktobrī izdoto Tiesību emisiju klasifikāciju ir grozīts 11. un 16. punkts. Uzņēmums šo grozījumu piemēro gada periodiem, kas sākas 2010. gada 1. februārī vai pēc šā datuma. Ir atļauta agrāka piemērošana. Ja uzņēmums piemēro grozījumu agrākam periodam, šis fakts ir jāatklāj.